Personvernerklæring for kjøp av gavekort på nett

NorgesGruppen Gavekort AS er behandlingsansvarlig for de personopplysninger som behandles i forbindelse med kjøp av gavekort på nett. Selskapet er et heleid selskap i NorgesGruppen med organisasjonsnummer 914 313 015.

*Sist endret 13.09.2024.*

1. **Personopplysningsloven, andre lover og behandlingsansvar**
Når du kjøper gavekort på nett, behandler vi personopplysninger om deg. Behandlingene skjer i henhold til personopplysningsloven og andre relevante lover, som bokføringsloven. Etter personopplysningsloven har NorgesGruppen Gavekort AS (NGGK) rollen som behandlingsansvarlig.
2. **Formålet med å samle inn personopplysninger**
Formålet med behandlingen av personopplysninger i forbindelse med gavekort er å kunne tilby gavekort som betalingsmiddel for kjøp i NorgesGruppens dagligvarebutikker. Kunden kan bestille gavekort på nett på vegne av seg selv eller en bedrift. Gavekortet sendes til kunden som bestiller, eller til en annen oppgitt leveringsadresse. Behandlingsgrunnlaget for å behandle personopplysningene er å oppfylle kjøpsavtalen om betaling, utsendelse og bruk av gavekort. Det behandles også informasjon for å møte kravene i bokføringsloven, se punkt 4 for mer informasjon.
3. **Hvilke personopplysninger samles inn**
Ved bestilling av gavekort registreres følgende informasjon om kjøper: *e-post, firmanavn (valgfritt), fornavn, etternavn, telefonnummer, adresse, postnummer og poststed.*
Ved bestilling av gavekort registreres følgende informasjon om mottakeren av gavekortet*: firmanavn (valgfritt), fornavn, etternavn, adresse, postnummer og poststed.*
Videre registreres også e-post og/eller telefonnummer til den som skal motta aktiveringskode for gavekortet/gavekortene.

Ved kortbetaling ved bestilling av gavekort på nett registreres kontoinformasjon, kortnummer og kundeinformasjon.

Ved bruk av gavekortet i butikk samles informasjon om hvor kortet er brukt, tidspunkt og beløp. Dette registreres på mottakeren av gavekortet. Det lagres ikke detaljer om varer som har blitt kjøpt.

1. **Hva brukes opplysningene til og lagringstid**
Opplysninger som kontoinformasjon, kortnummer og kundeinformasjon brukes for å kunne gjennomføre betaling av gavekort. Dataen anonymiseres etter 6 måneder.

Opplysninger om gavekortbruk lagres i 5 år etter at gavekortet har utløpt for å møte krav i bokføringsloven. Deretter kan anonymiserte opplysninger lagres for analyse og statistikk.

 Kunden har alltid mulighet til å sjekke saldo og transaksjoner i perioden gavekortet er gyldig, og i 5 år etter utløpsdato.

1. **Databehandlere**
NGGK benytter følgende leverandører (databehandlere) for å kunne levere gavekort. Det foreligger databehandleravtaler med samtlige databehandlere. Sentrale leverandører er:
	* NorgesGruppen Data, for webportal og web-statistikk, samt systemer for innsamling av opplysninger for gavekortbruk.
	* PayEx, for kortadministrasjonssystemet.
2. **Endringer**
NGGK kan endre personvernerklæring for å følge nye rettslige krav, og på grunn av endringer i vår egen praksis for innsamling og behandling av personopplysninger. Informasjon om endringer vil bli gitt på www.nggk.no.

NGGK bruker cookies på sine nettsider. Les [her for mer om bruk av cookies](https://norgesgruppengavekort.no/cookies/).
3. **Kontaktopplysninger**
NorgesGruppen Gavekort AS, Postboks 300 Skøyen, 0213 Oslo.
Tlf. 24 11 31 00, e-post: gavekort@norgesgruppen.no.
4. **Innsyn, retting, spørsmål og klage**
Du har rett til innsyn, retting og sletting i tråd med gjeldende personvernlovverk. Har du spørsmål til hvordan NorgesGruppen Gavekort AS behandler dine personopplysninger, send e-post til gavekort@norgesgruppen.no og merk e-posten med "Personopplysninger" i tittelen.

Du kan klage på hvordan NGGK behandler dine opplysninger til Datatilsynet: e-post: postkasse@datatilsynet.no, telefon: 22 39 69 00.